Vermeende kabeldief erg beseer toe hy skok | Maroela Media
"Die man het op die grond lê en bloei toe 'n tegnikus op hom afgekom het," het Lillian Mofokeng, woordvoerder vir Metrorail Gauteng, in 'n verklaring gesê. "Die tegnikus is omstreeks 06:00 ontbied om 'n kragonderbreking in die gebied te ondersoek."
Die man is na Baragwanath-hospitaal geneem en is tans onder polisiebewaking.
Hy het brandwonde opgedoen aan sy regterarm, linkerknie en nek en het snye op sy rug. Mofokeng het gesê die spoorwegmaatskappy word geteister deur kabeldiefstal in die gebied en dit lei tot vertragings vir Soweto-pendelaars.
"Ons waarsku alle oortreders en die algemene publiek om nie met elektriese kabels en ander infrastrukturele komponente te peuter nie, aangesien dit lewensgevaarlik kan wees en ook honderde pendelaars benadeel.